ansvarlig redaktør
Store norske leksikon,Samfunn,Medier,Journalistikk,Journalistiske begreper
Ansvarlig redaktør er en person som har det personlige og juridiske ansvaret for det redaksjonelle innholdet i en avis, blad, kringkastingsselskap, nettavis og så videre. Ansvaret omfatter også annonsene. Tittelen sjefredaktør er en like vanlig betegnelse på den redaksjonelle topplederen.
I norsk presse er ansvarlig redaktørs retningslinjer trukket opp i Redaktørplakaten, og prinsippene er også lovfestet (lov av 13. juni 2008 om redaksjonell fridom i media). Ansvarlig redaktør (sjefredaktør) er ansvarlig overfor straffeloven på vegne av sin avis og sine medarbeidere.I nyere tid har stadig flere dagsaviser slått sammen det redaksjonelle og administrative lederansvaret i en såkalt «publishermodell». Det vil si at en og samme person er både ansvarlig redaktør og administrerende direktør. Les mer i Store norske leksikon redaktør redaksjon journalistikk medier i Norge Eksterne lenker Redaktørplakaten (Norsk Presseforbund) Lov om redaksjonell fridom i media (Lovdata)